**Γ.ΑΞΙΟΛΟΓΗΣΗ:**

**1)** Να γράψετε την **περίληψη** του κειμένου.

**2)** Διαβάστε το παράλληλο κείμενο και βρείτε **ομοιότητες** και **διαφορές** από το κείμενο που αναλύσαμε:

**Ο καλός µαθητής (Ανδρέας Λασκαράτος)** Ο καλός µαθητής, και εννοώ επιµελής µαθητής, είναι εκείνος οπού σπουδάζει, όχι διά να ξέρει να πει το µάθηµα, αλλά διά να αποχτήσει µάθησιν. Μαθηταί δε τοιούτοι δυστυχώς είναι λίγοι.

 Ο καλός τούτος µαθητής, αντίθετον του κακού µαθητή, θεωρεί κάθε µάθηµα ως µερίδα πνευµατικής θροφής, την οποίαν προσπαθεί ν’ αφοµοιώσει µε την ψυχή του. ∆εν τόνε δικάει1 ναν το µάθει· αλλ’ αφού το µάθη, το εξετάζει σαν ανατόµος εις όλα του τα µέρη, ποριζόµενος από αυτό την όσο περισσότερην ωφέλειαν.
Οι εορτές δεν είναι δι’ αυτόν αφορµές να διασκεδάζει· αλλά ευκαιρίες να καταγίνεται ελευθέρως και ανεµποδίστως εις τη σπουδή του. Μένει αµέτοχος εις τον συνεταιρισµόν της κλάσεως. Γυρεύει τη δουλειά του, δηλαδή τη σπουδή του· και αδιαφορεί εις τες εορτές, επειδή αυτός τες κάµνει σπουδάσιµες.

Ο τοιούτος επιµελής µαθητής είναι πάντα έτοιµος να δεχθεί εξέτασες. Και όµως, εις τες γενικές εξέτασες του σχολαστικού χρόνου αφιερώνεται στη σπουδή, και σπουδάζει ακαταπαύστως διά να ταχτοποιήσει στο πνεύµα του τες γνώσες οπού έλαβε µέσα στο χρόνο· να κάµει µε αυτές, εις κάθε κλάδον µαθήσεως, ένα σύνολο ταχτοποιηµένο· το οποίον θέλει είναι η ωφέλεια που του επρόκυψε από τους κόπους του της χρονιάς εκείνης, και µέρος της περαιτέρω του µορφώσεως, και της µελλούσης προκοπής του.
Ο µαθητής τούτος, όταν εις ανδρικήν ηλικίαν, θέλει έχει προκοπήν, ικανότητα, ηµπόρεσην· και θέλει είναι ποθητός και επιζήτητος εις όλα τα µέρη· ώστε και να µπορεί να ζει, αν του χρειαστεί, µε την προκοπήν του. Επειδή, «όποιος ξέρει, µπορεί».

***1: αρκεί***

**3)** Σε ένα σύντομο κείμενο **περιγράψτε** τη γενική εικόνα της τάξης σας σχετικά με την **επίδοση** και τη **συμπεριφορά** των μαθητών.



**4)** Να γράψετε κάποιους από τους **λόγους** για τους οποίους πιστεύετε ότι οι μαθητές **δεν έχουν καλές επιδόσεις** στα μαθήματα σήμερα.

**5)** «Να γράψετε μια **επιστολή** στο Λασκαράτο  στην οποία θα παρουσιάζετε το **πορτρέτο** του **κακού** μαθητή **σήμερα**…»